Ådalsbruk
Store norske leksikon,Geografi,Norges geografi,Innlandet,Løten
Ådalsbruk er et tettsted i Løten kommune i Innlandet. Tettstedet er ifølge SSBs definisjon 0,8 km², og har 786 innbyggere (2022).
Ådalsbruk er et gammelt industristed ved Svartelva, om lag 15 kilometer øst for Hamar.Navnet er etter Aadals Brug jernstøberi og mek. værksted, i drift fra 1842 til 1928. Her lå også Klevfos Cellulose- og Papirfabrik, i drift fra 1888 til 976. Ådalsbruk var ved forrige århundreskifte fylkets fjerde største tettsted – etter Hamar, Elverum og Kongsvinger. Nå er papirfabrikken med nærmeste omgivelser omskapt til et industrimuseum, Klevfos industrimuseum. Kart  Les mer i Store norske leksikon Løten Hedmarken Innlandet